CELEX: 62019CN0345
Language: hr
Date: 2019-04-16 00:00:00
Title: predmet C-345/19: Zahtjev za prethodnu odluku koji je 16. travnja 2019. uputio Amtsgericht Düsseldorf (Njemačka) — EUflight.de GmbH protiv Eurowings GmbH

29.7.2019   
            
            
               HR
            
            
               Službeni list Europske unije
            
            
               C 255/21
            
         
      Zahtjev za prethodnu odluku koji je 16. travnja 2019. uputio Amtsgericht Düsseldorf (Njemačka) — EUflight.de GmbH protiv Eurowings GmbH
      (predmet C-345/19)
      (2019/C 255/30)
      Jezik postupka: njemački
      
         Sud koji je uputio zahtjev
      
      Amtsgericht Düsseldorf
      
         Stranke glavnog postupka
      
      
         Tužitelj: EUflight.de GmbH
      
         Tuženik: Eurowings GmbH
      
         Prethodna pitanja
      
      
                  1.
               
               
                  Treba li odredbe iz članaka 4., 5., 6. i 7. Uredbe 261/2004 (1) tumačiti na način da putnici, koji se rezerviranim letom do konačnog odredišta prevezu više od jednog sata prije planiranog polijetanja, odgovarajućom primjenom članka 7. te uredbe primaju odštetu?
               
            
                  2.
               
               
                  Može li se odšteta smanjiti u skladu s člankom 7. stavkom 2. te uredbe ovisno o udaljenosti leta ako je vrijeme dolaska prije tamo navedenih kašnjenja dolaska, čak i prije dolaska predviđenog redom letenja?
               
            
                  3.
               
               
                  Je li mogućnost smanjenja isključena ako je vrijeme polijetanja toliko prije vremena polijetanja predviđenog redom letenja koliko je predviđeno graničnim vrijednostima za kašnjenja u članku 7. stavku 2. (to jest više od dva, tri ili četiri sata)?
               
            
         (1)  Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91 (SL 2004., L 46, str. 1.) (SL, posebno izdanje na hrvatskom jeziku, poglavlje 7., svezak 26., str. 21.)